Søndre Boksjø

Søndre Boksjø (svensk: Boksjön) er en innsjø som ligger på grensen mellom Norge og Sverige. Den norske delen ligger i kommunene Halden og Aremark i Østfold, og svenske delen ligger i Dals-Ed kommune i Dalsland. Innsjøen har et areal på 8,25 km², hvorav 5,05 km² ligger i Norge. Den har utløp mot sør gjennom Hallerødelva.

Søndre Boksjø ligger rett sør for Nordre Boksjø, nord for Kornsjø og øst for Ørsjøen. Noe lenger nord ligger nedre del av Haldenvassdraget som fører videre østover til Aspern og nordover til Aremarksjøen og Aremark.  Mot øst, i Sverige, ligger Stora Le.

Deler av Søndre Boksjø ligger i Lundsneset naturreservat og har et interessant fugleliv.  Blant annet hekker fiskeørn, storlom og laksand på holmene i sjøen.

 Referanser 

Kategori:Innsjøer i Västra Götalands län
Kategori:Innsjøer i Halden
Kategori:Innsjøer i Aremark
Kategori:Internasjonale innsjøer
Kategori:Den norske riksgrensen
Kategori:Enningdalsvassdraget